You do not have permission to edit this page, for the following reason:
The action you have requested is limited to users in one of the groups: Users, DnzEditors, DnzDrafts.
Add an entry
List the citations for other translations in any language for this text.
Does this text have a commentary associated with it in the Damngak Dzö? Add multiple text names separated by semicolons.
Is this text a commentary associated with another text in the DNZ?
Free text:
<onlyinclude>
= Tibetan Text =
{{ {{#show: {{FULLPAGENAME}} |?titletib#}} }}
= Wylie Text =
<div class="folio"><span class="shoglhe">XXX</span>
bcom ldan 'das tshe dpag med kyi rjes gnang bzhugs so/ /</div>
<div class="folio"><span class="shoglhe">XXX</span>
gang sku lhun po ltar brjid 'od mtha' yas/ /gang gsung lha rnga tshangs dbyangs ltar snyan cing*/ /gang thugs shes bya kun mkhyen stobs mnga' ba/ /gang de'i rgyal ba 'od dpag med zhabs 'dud/ /de nyid rjes su gnang ba'i rim pa 'di/ /dpal ldan bla ma mchog gis gang gsungs pa/ /ma nor gsal bar ye ger bkod pa la/ /bla ma mkha' 'gros byin gyis brlab tu gsol/ /'dir bcom ldan 'das mgon po tshe dpag med kyi rjes gnang 'di la don gsum ste/_sngon 'gro dang dngos gzhi rjes so/ /dang po sngon 'gro la gsum ste/_bkod pa bshams pa dang*/_mngon rtogs bsgom pa dang*/_bdag 'jug blang ba'o/ /dang po bkod pa bshams pa ni/_maN+Dal pad+ma 'dab ma brgyad pa/_lte ba dmar po/_phyogs bzhi phyogs mdog_/mtshams bzhi mdzes tshon/_dbus su lha'i mtshan ma'am/_lha tshom bkod/_mtha' mchod pa dang gtor mas bskor/_dkyil 'khor gyi dbus su many+dzi'i steng du rnam rgyal bum pa gzhung bzhin bcas la bzhag_/kha rgyan mgul chings dang bcas pa'i las bum kyang bsham/_gzhan yang nye bar mkho ba'i chas rnams kyang tshogs par bsham mo/ /gnyis pa bdag bskyed dang mdun bskyed bsgrub pa ni/_dben pa'i gnas su bde ba'i gdan la gnas par byas la thog mar skyabs 'gro sems bskyed yan lag bdun pa/_tshad med bzhi bsgom pa rnams spyi dang mthun/_bye brag tu/_swa b+hA wa'i sngags kyi stong par sbyang*/_stong pa'i ngang las rang nyid 'dug pa'i sa phyogs 'di nyid/_bde ba can gyi zhing khams yongs su dag pa/_pad+ma rA ga las grub pa/_mdzes shing yid du 'ong ba de nyid kyi dbus su/_rin po che sna tshogs las grub pa'i khri/_rma byas btegs pa'i steng du paM las sna tshogs pad+ma/_a las zla ba'i dkyil 'khor nya rgyas pa/_de nyid dbus su rang gi sems nyid kyi ngo bo hrIHdmar po las 'od 'phros/_don gnyis byas/</div>
<div class="folio"><span class="shoglhe">XXX</span>
tshur 'dus 'od du zhu ba las byung ba'i bdag nyid bcom ldan 'das mgon po tshe dpag med sku mdog pad+ma rA ga'i lhun po ltar dmar ba/_zhabs gnyis rdo rje'i skyil krung can/_phyag gnyis mnyam bzhag gi steng na 'chi med tshe'i bum pa ye shes kyi bdud rtsis bkang ba 'dzin pa/_zhal 'dzum pa/_spyan dkyus dang smin dkyus shangs dkyus ring zhing*/_dpral bar yangs pa/_mdzod spu dkar pos brgyan pa/_dbu skra ral pa'i thor cog can/_ral pa'i zar bu 'phyang ba/_rin po che lngas rtse bran dang*/_snyan cha mgul rgyan do shal dpung rgyan dang phyag gdub sku rags dang zhabs gdub la sogs pa rin po che'i rgyan du mas kun nas mdzes pa/_mtshan bzang po sum cu rtsa gnyis dang dpe byad bzang po brgyad cus kun nas mdzes par yongs su brgyan pa/_nam mkha'i mtha' khyab par 'od zer gyis snang bar byed pa'i bdag nyid du gyur par bsam la/_de'i spyi bor oM dkar po/_mgrin par AHdmar po/_snying khar hU~M sngon po las 'od 'phros/_bde ba can nas rang lta bu'i bcom ldan 'das la phyogs bcu'i rgyal ba sras dang bcas kyis bskor ba spyan drangs la rang dang dbyer med du bstim/_slar 'od 'phros rigs lnga 'khor bcas spyan drangs/_dbang bskur sgrib pa dag_/chu'i lhag ma yar lud pa las spyi bor 'od dpag med la sogs rigs lngas dbu brgyan par bsam/_de nas rang gi snying gar pad zla'i steng du rang gi sems nyid kyi ngo bo hrIHyig dmar po la gzungs ring gis bskor ba las 'od 'phros/_phyi snod la phog pas gzhal yas khang </div>
<div class="folio"><span class="shoglhe">XXX</span>
nang bcud la phog pas 'od dpag med du gyur/_'od zer tshur 'dus rang la thim/_thugs khar 'khor bar bsam la bsnyen pa bskyal lo/ /tshul 'di nyid kyis mdun bskyed dang bum bskyed gnyis ka bsgrub bo/ /las bum gyi nang du pad nyid steng du hrIHlas rta mgrin dmar po zhabs gnyis brkyangs bskum gyi tshul du bzhugs pa/_g.yas dbyug to/_g.yon sdigs mdzub/_zhal gdangs shing dkar ba'i mche ba bzhi gtsigs pa/_spyan gsum dmar zhing g.yo ba/_smin ma dang ag tshom dmar ser du yod pa/_dbu skra khams ser spyi bor 'khyil ba/_spyi gtsug rta mgo ljang zhur rta skad nam mkha'i dbyings su 'tsher zhing rngog ma le brgan bskal pa'i me ltar 'bar ba/_sbrul dang rin po che'i rgyan gyis brgyan cing*/_stag gi pags pa'i sham thabs can du bsam la/_de la ye shes pa bstim/_rigs lngas dbang bskur/_snang ba mtha' yas kyis rgyas gdab/_de nas rang gi thugs ka'i hrIHyig la sngags kyi phreng bas bskor ba las 'od zer 'phros/_mdun bskyed dang rnal rgyal bum pa'i lha'i zhal du zhugs/_thugs kar 'khor zhing thugs rgyud bskul nas sngags gsung zhing sku'i cha thams cad las bdud rtsi'i rgyun babs pas bum pa gang bar bsam la bsnyen pa brgya skor la sogs bskyal lo/ /slar yang rang gi thugs ka'i hrIHlas 'od 'phros/_las bum gyi lha'i thugs brgyud bskul ba sogs gong bzhin la/_rta mgrin thugs ka'i hrIHyig las/_oM hrIHpad+mAn+ta kr-i ta badz+ra kro ha h+ya gr-I wa hu lu hu lu hU~M phaT/ /ces pas bskor bar bsam la bsnyen pa bskyal lo/ /slar de dag la </div>
<div class="folio"><span class="shoglhe">XXX</span>
mchod cing bstod/_gtor ma phul la gsol ba gdab/_de nas las bum gyi lha 'od du zhu nas bum pa'i chur gyur par bsam la/_bum chus khrus byas la/_'og nas 'byung ba'i rim pa bzhi ting nge 'dzin gyis bdag 'jug blang bar bya'o/ /gnyis pa dngos gzhi la gnyis te/_rjes gnang gi sngon 'gro dang*/_dngos gzhi rjes su gnang ba'o/ /dang po slob ma rnams las bum gyi chus khrus byas nas gral la 'khod de/_bgegs gtor btang zhing bgegs bskrad/_srung 'khor bsgom/_de nas bla ma la maN+Dal phul la/_bla ma la skyabs 'gro'i sdom pa sbyin pa ni/_thal mo sbyor la nga'i rjes zlos mdzod cig_/ces brjod la/_slob dpon bdag la dgongs su gsol/ /byang chub snying por mchis kyi bar/ /sangs rgyas rnams la skyabs su mchi/ /chos dang byang chub sems dpa' yi/ /tshogs la'ang de bzhin skyabs su mchi/ /zhes lan gsum gyis skyabs 'gro'i sdom pa byin/_de nas sems skyed kyi sdom pa ni/_ji ltar sngon gyi bde gshegs kyis/ /byang chub thugs ni bskyed pa dang*/ /byang chub sems dpa'i bslab pa la/ /de dag rim bzhin gnas par 'gyur/ /de bzhin 'gro la phan don du/ /byang chub sems ni bskyed bgyi zhing*/ /de bzhin du ni bslab la'ang*/ /rim pa bzhin du bslab par bgyi/ /ma bsgral ba rnams bsgral ba dang*/ /ma grol ba rnams dgrol ba dang*/_dbugs ma phyin rnams dbugs dbyung zhing*/ /sems can mya ngan 'das la dgod/ /ces lan gsum gyis sdom pa bzung ngo*/ /de nas yan lag bdun pa bya ba ni/_dkon mchog gsum gyi ngo bo nyid/ /bla ma tshe dpag med phyag 'tshal/ /phyi nang gsang ba'i </div>
<div class="folio"><span class="shoglhe">XXX</span>
mchod pa 'bul/ /sdig pa thams cad so sor bshags/ /'gro ba'i dge la rjes yi rang*/ /chos kyi 'khor lo bskor du gsol/ /mya ngan mi 'da' bzhugs gsol 'debs/ /dge ba byang chub chen por bsngo/ /zhes lan gsum bya'o/ /de dag gis sngon 'gro rnams song nas/ /gnyis pa dngos gzhi la lnga ste/_sku gsung thugs yon tan phrin las kyi rjes gnang dang lnga las/_dang po sku'i rjes gnang zhu ba'i yon tu gling bzhi ri rab dang bcas pa maN+Dal phul la gsol ba gdab pa ni/_kye/_ston pa thugs rje'i mnga' bdag tshe dpag med/ /bdag cag 'khor bas 'jigs shing thugs rjes bzung du gsol/ /mun par gyur pa'i 'gro ba'i grong khyer na/ /'jigs shing ya nga khyod la gsol ba 'debs/ /bde ba chen po mya ngan 'das pa'i grong*/ /zhabs kyi rdul la reg cing rjes gnang stsal du gsol/ /ces lan gsum gyis gsol ba gdab/_de nas slob dpon gyis gnang ba byin pa ni/_bdag gi thugs rje'i nyi ma yi/ /'od kyis ma rig mun pa sel/ /khyod kyi lus ngag yid gsum la/ /sku gsung thugs kyis byin gyis brlab/ /ces brjod do/ /de nas slob ma rnams a mr-i tas bsang*/_swa b+hA was sbyang nas/_tshe dpag med mngon rtogs nas 'byung ba ltar bskyed la/_bla ma dang dkyil 'khor tha mi dad pa'i thugs kha'i hrIHyig las 'od 'phros/_phyogs bcu'i rgyal ba sras dang bcas thams cad la phog pas/_thams cad tshe dpag med kyi rnam pa/_sku chung la yan lag rags pa/_phyag mtshan gsal ba dpag tu med pa 'byung*/_bla </div>
<div class="folio"><span class="shoglhe">XXX</span>
ma'i sku las kyang tshe dpag med kyi sku dpag tu med pa chad de/_slob ma'i lus la mtsho la kha ba babs pa ltar sib sib thim par bsgom la/_me tog gtor ba'am/_yang na sku'i spyi bor bzhag la/_spos dang rol mo'i sgra dang bcas pas/_slob dpon gyis/_bcom ldan tshe dpag med 'di la stsal lags kyi/ /'di la 'go bar mdzad du gsol/ /oM hrIHa mi de wa dzaHhU~M baM hoHzhes brjod do/ /de ltar sku'i rjes gnang gi phan yon la gnas skabs dang mthar thug gnyis las/_gnas skabs su lus kyi gnad gdon sdig sgrib bar chad thams cad zhi ba dang*/_mthar thug tu mtshan dpes brgyan pa'i tshe dpag med kyi sku thob pa'i dgos pa yod do/ /zhes brjod do/ /gnyis pa gsung gi rjes gnang zhu ba'i yon du maN+Dal phul nas/_gsol ba gong ltar btab la/_de nas dpon slob gnyis ka tshe dpag med du bskyed pa'i snying khar pad+ma dmar po 'dab ma brgyad pa'i steng du zla ba'i dkyil 'khor de'i steng du hrIH_dmar po tshegs drag dang bcas pa la gzungs ring gis bskor bar bsam/_de nas bla ma'i zhal nas sngags phreng mu tig dmar po'i phreng ba lta bu dmar shar gyis thon nas/_slob ma'i zhal du zhugs/_snying kha'i hrIH'khor bar dmigs la/_gzungs ring nyer gcig gi phreng ba bzung la/_rjes zlos byed du gzhug go_/de nas phreng ba slob ma'i mgrin par reg ste/_slob dpon gyis bcom ldan tshe dpag med pa'i rig sngags 'di la stsal lags kyi/ /'di la 'go bar mdzad du gsol/ /zhes brjod/_slob mas kyang de bzhin du 'don par bsgyur la brjod/_'di la </div>
<div class="folio"><span class="shoglhe">XXX</span>
gnas skabs dang mthar thug gi phan yon gnyis las/_gnas skabs su sngags kyi nus pa che zhing*/_'chad rtsod rtsom gsum la mkhas pa dang*/_mthar thug tu ngag bden pa'i tshig 'grub cing*/_sangs rgyas kyi gsung dbyangs yan lag drug cu'i dbyangs dang ldan par 'gyur ro/ /zhes brjod do/ /gsum pa thugs kyi rjes gnang zhu ba'i yon du maN+Dal phul ba/_gsol ba gong bzhin btab la/_de nas slob ma'i lus gnad rnam snang chos bdun ldan du byas la/_mdun gyi nam mkhar hrIHdmar po 'od 'bar ba zhig bsgom la/_de nas rang gi lus 'ja' lus su yal nas mdun gyi nam mkhar hrIHyig la thim pa la rig pa gtad/_mthar hrIHde nas nam mkha' la 'ja' yal ba ltar song bar bsgom la/_sems nyid skye med blo 'das gsal stong 'dzin med kyi ngang la ci yang mi bsam par mnyam par bzhag go_/de ni thugs kyi rjes gnang ngo*/ /'di la gnas skabs dang mthar thug gi phan yon gnyis las/_gnas skabs su ting nge 'dzin khyad par can rgyud la skye ba dang*/_mthar thug tu sangs rgyas kyi thugs 'od gsal chos kyi sku'i gnas lugs mngon du byed par 'gyur ro/ /zhes brjod do/ /bzhi pa yon tan gyi rjes gnang zhu ba'i yon du maN+Dal phul/_gsol ba gong ltar btab/_de nas slob ma 'od dpag med gsal bar bskyed la/_slob dpon gyi rnam rgyal bum pa slob ma'i spyi bor bzhag la/_bum pa'i nang gi tshe dpag med kyi phyag gi bum pa las bdud rtsi'i rgyun babs pas/_slob ma'i spyi bor bzhugs/_lus kyi nang gi sdig sgrib thams cad </div>
<div class="folio"><span class="shoglhe">XXX</span>
dag nas/_lus kyi nang thams cad ye shes kyi bdud rtsis dmar chil gyis gang bar bsam la bum pas dbang bskur zhing*/_ngag tu/_oM hrIHa mi de wa a b+hi Shiny+tsa mAM/_zhes brjod nas/_bum chu 'thung du yang gzhug go_/slob ma mnyam bzhag byas pa'i lag tu bum pa bzhag la/_bcom ldan 'das tshe dpag med kyi phyag gi bdud rtsis gang ba'i bum pa 'di khyed rang la byin pas/_'chi med tshe 'di dngos grub thob nas/_'od dpag med kyi go 'phang mngon du byed par bsgoms shig_/ces brjod la bum chu 'thung du gzhug go_/de ni yon tan gyi rjes gnang ngo*/ /'di'i phan yon la gnas skabs dang mthar thug gnyis las/_gnas skabs su lam gyi yon tan mtha' dag 'grub pa dang*/_mthar thug tu sangs rgyas kyi sku gsung thugs kyi yon tan mtha' dag thob par 'gyur ro/ /zhes brjod do/ /lnga pa phrin las kyi rjes gnang zhu ba'i yon du maN+Dal phul/_gsol ba gong ltar btab/_de nas slob ma 'od dpag med gsal bar bskyed la/_slob dpon gyis rin po che'i srog zhu slob ma'i spyi bor 'ching*/_rin po che'i rgyan gyis lus la brgyan/_dar dmar po'i stod g.yogs dang smad g.yogs bkab la/_sangs rgyas kyi mtshan dang dpe byad la sogs/_longs sku'i yon tan mtha' dag mtha' yas pas brgyan par bsam mo/ /'di dag gi phan yon ni gnas skabs dang mthar thug gnyis las/_gnas skabs su phrin las rnam pa bzhi 'grub cing*/_sems can thams cad la phan pa rgya chen po 'byung ba dang*/_mthar thug tu sangs rgyas kyi phrin las 'bad med </div>
<div class="folio"><span class="shoglhe">XXX</span>
lhun grub tu 'byung ba'i dgos pa yod do/ /zhes brjod do/ /de nas bla ma la gtang rag gi maN+Dal phul la/_deng nas bzung ste khyod bran du/ /khyed la bdag nyid 'bul lags na/ /khyod kyis slob mar bzung ba dang*/ /cha yis kyang ni spyad du gsol/ /ces lan gsum brjod la/_bla ma la phyag gsum btsal la/_bka' drin che'o/ /zhes brjod/_gsum pa rjes ni/_gtang rag gi mchod pa dang bstod pa bya/_yi ge brgya pas lhag chad kha bskang*/_dge ba'i rtsa ba bla na med pa'i byang chub tu bsngo bar bya/_bkra shis kyi tshigs su bcad pa yang brjod/_ye shes pa gshegs/_dam tshig pa bdag la bsdu/_las kyi rjes mi mngon par bya'o/ /de nas dpon slob rnams dga' ston la longs spyod do/ /tshul 'di bla mas ji ltar gsungs pa bzhin/ /ma nor ma 'chug don rnams yongs rdzogs par/ /rnal 'byor 'od dpag rdo rje zhes bya bas/ /gzhan la phan pa'i bsam pas yi ger bkod/ /dge bas 'gro rnams 'od dpag med thob shog/ //dge legs 'phel//_//</div>
== Footnotes ==
<references/>
</onlyinclude>
<headertabs />
{{Footer}}
[[Category: rnal 'byor pa 'od dpag rdo rje]] {{DRL Tibetan text categories}} [[Category: Gdams ngag mdzod Shechen Printing]] [[Category: Gdams ngag mdzod Catalog]]
Save page Show preview Show changes Cancel